بسم الله الرحمن الرحيم. الحمد لله والصلاة والسلام على سيدنا رسول الله. اهلا بكم في المستوى التاني اهلا بكم في دورة التربية الروحية. اعتقد معظم الناس اللي معنا كانوا حاضرين الدورة الايمانية. اللي منكم ما حضرش الايمانية
كده يرفع ايده صح ماشي لكن انتم بتحضروها دلوقتي اللي بيحضر الايمان ايه دلوقتي؟ اوكي ماشي. اه دي دورة التربية الروحية احنا قلنا في محاضرة التوازن التربوي. ودي محاضرة ساعة واربعين دقيقة. لازم نتفرج عليها. عشان بتفهمني
المسألة ماشية ازاي؟ انا كانسان بتكون من عقل وقلب وروح وجسد. كل حاجة في الاربعة دول ربنا ادها لي ضعيفة الفاضية واداني ادوات املاها او اقويها. العقل ربنا اداه لي فاضي. والله اخرجكم من بطون امهاتكم لا تعلمون
وجعل لكم السمع والابصار والافئدة لعلكم تشكرون. عشان انا املى هذه العقول بالعلوم عارف ايه الكويسة الصحيحة؟ فاتقي الجهل. ماشي؟ يبقى انا لما انمي نفسي ثقافيا انا بربي عقلي وقلنا اهم علم من العلوم هو علم التوحيد. واللي يبدأ بعلم التوحيد ويعرف مين هو ربنا. بعد كده كل العلوم الاخرى الطبيعية
هي من بيولوجي والكلام ده كله تصير لذة للانسان ان هو يدرسها لانه بيتجلى فيها اسماء ربنا وصفاته ماشي. طيب. نتكلم على القلب في دورة التربية الايمانية احنا بنشتغل على القلب عشان نربيه. بشحنه بالايمان. عشان الانسان اللي قلبه
مش مشحون الايمان وعنده علم ممكن جدا العلم ده ما يساعدوش بل ان هو يبتدي يعمل فضايح ونشوف وتحية لنصاب ونشوف المحجبة اللي بتغتاب ونشوف الكلام ده كله. ليه المزاهر دية؟ لان ناس ممكن تكون طلبة العلم ممكن يكون
دكتوراه في الشريعة لكن قلبه مش عامر بالايمان يبتدي يحصل مع انه اللي احنا بنشوفها. ماشي؟ فلازم تاني يشحن قلبه بالايمان. طب ممكن واحد يشعل قلبه بالايمان وبيعمل اعمال صالحة وبيقرا قرآن كل يوم والكلام ده كله. نور عنده علم
لكن ما رباش نفسه روحيا. يبتدي يغدر بنفسه. يتغار من المغرور. يبتدي يبقى شايف نفسه انسان كويس قوي ده ياما كان قلبه طيب جدا عشان نسمعها الله انت بتحسن الظن بنفسك قوي
الانسان اللي هو شايف نفسه الحمد لله انا انا كل اتنين وخميس لازم اصوم. ياه! فرحان بنفسه اوي فاهمين يا جماعة يعمل لنا الشاي؟ سيب لنا الشاي ده لعبتي. اه انت بتعرف تعمل حاجات؟ انا اي حاجة فيها اقناع سيبه لها
اي حاجة فيها سيبني انا الموضوع ده ايه ده! البني ادم بيموت في نفسه. هو ده. احنا عشان الدورة دي النهاردة احنا جايين عشان نعرف نفسنا حقيقتنا ايه. احتياج من ربنا ايه؟ فهي دي دورة التربية
اللي بتعلم الانسان الاخلاص والتواضع. التواضع الحقيقي الغير مصطنع. عشان كده تواضع مصطنع وهناك التربية الحركية من خلال الانسان بيتحرك في المجتمع بالامر بالمعروف والنهي عن المنكر ويلتزم مع ممكن ناس معينين او او مجموعة معينة ويعملوا عمل صالح يعملوا عمل كويس دي اسمها التربية الحركية. احنا النهاردة بقى هنا في التربية الروحية
اهداف الدورة دي حاجتين اتعلم منها الاخلاص. بيبقى ناس عندنا اخلاص في العمل. نعمل العمل لوجه الله بجد. هم ويكون عندنا تواضع حقيقي لله. خلي بالك هو ربنا ما يريده منك
هو ايه؟ الاخلاص. لن ينال الله لحومها ولا دماؤها. ربنا لا ياكل ولا يشرب من ولكن يناله التقوى منكم. ربنا يريد التقوى بتاعتنا كتير قوي ممكن الواحد تلاقيه يقف مسلا يطلع في دماغه ان هو يقوم الليل. فيقف يصلي
ويقول لي وبعدين بعد ما يخلص نفسه تقول له ايه؟ يا سلام! انت عملت حاجة كويسة قوي عظيم عمل عظيم اللي انت عملته ده. ابعت بقى ايميل للايميل ليست بتاعك. وقل لهم الشيء الجميل اللي انت عملته لان انت اصلا قدوة للناس كلها
هيعملوا زيك. نبتدي حز النفس بقى. وحقيقة الامر هو عايز يقول للناس هو عمل ايه استغفر ربنا! لا خلاص ده حاجة لله! انا مش هاقولها لحد يجي تاني يوم الشيطان يخلي حد يسأله هو انت تحت عنيك قسمتين
انت ما نمتش كويس بيقول لا انا كنت بعمل حاجة كده حاجة ايه؟ كله بقى احسن افتكر انك كنت قاعد تتفرج على بيقولوا والله انا كنت بقوم الليل هو ده عايزين نوصل له. انت بتعمل العمل لله ولا مش تلقاه
درس النهاردة بقى عن العبودية احنا برضو هنشتغل الدورة دي من كتب دكتور مجدي الهلالي استاز هو في علم التربية. سواء تربية ايمانية تربية روحية تربية فكرية ففي عنده كتاب رائع اسمه العبودية
وعنده كتاب تاني اسمه حطم صنمك احنا طول الدورة هنشتغل من الكتابين دول. ماشي؟ يمكن حطم صنمك اكتر كمان. فاللي عايز وطبعا الكتب دي موجودة اصلا على الانترنت. والدكتور عنده ويب سايت اسمه الايمان او
اولا بتدخل الكتابين وورد وتقراهم او لو عايز تجيبهم هارت كوبي من عند ايه؟ محمد برة وهو بيجيب حاجة دكتور مجدي واللي مش موجود عنده بتطلبها منه يجيبها لك الاسبوع الجاي
الرسول عليه الصلاة والسلام جا له تلات رجالة وسألوا اهل بيته عن عبادة النبي عليه الصلاة والسلام هو النبي كان بيعبد ربنا ازاي؟ قد ايه كل يوم فقالوا لهم يعني بيقف يصلي الليل آآ جزء من الليل بيصوم اتنين وخميس
فاستقلوها قال ايه ده بس كده لا احنا نعمل احسن من كده فواحد قال انا شخصيا هقوم الليل كل ليلة لن اتوقف عن قيام الليل ابدا واحد تاني انا هصوم على طول
كل يوم انا هصوم واحد تالت قال وانا لن اتزوج ابدا هتراهبن الرسول عليه الصلاة والسلام لما علم هذا غضب وقال لهم اني لاخشاكم لله واتقاكم له ولكني اصوم وافطر. واصلي وارقد
واتزوج النساء فمن رغب عن سنتي فليس مني خلي بالك بقى عايزين نتوقف عن كده عليه الصلاة والسلام اني لاخشاكم لله واتقاكم له ومع زلك بعمل كزا وكزا. ده معناه ايه
ان الخشية والتقوى اهم من الاعمال الصالحة نفسها ايه رأيك بقى الخشية والتقوى اهم من الصوم واهم من الصلاة واهم من الاعمال الصالحة يعني ما تفتكرش ان انتم لما تعملوا كده هتوصلوا لخشية او التقوى الاصل هو الخشية والتقوى. دي اسمها عبادات قلبية
التقوى دي عبادة القلب يعبد ربنا بها. فالعبادات القلبية اهم من عبادات الجوارح ان كان صلاة او صوم او غيره يبقى احنا دلوقتي في سباق. خلي بالك وفي ذلك فليتنافس المتنافسون. نحن الان سائرون الى الله
احنا في هذا السباق علينا ان احنا نهتم بعبادات الجوارح وقلنا ربنا سبحانه وتعالى بيقول لن ينال الله لحومها ولا دماؤها. ولكن يناله التقوى منكم. ربنا يريد التقوى. يهتم بالتقوى. الشيطان برضو ما يفرقش معه انت تصلي ولا لأ؟ خالص ما بيضايقش الا اما تصلي على فكرة. المهم ما تصليش
لله يعني في ناس ما بتصليش لربنا خلي بالك. يعني في واحد بيروح يصلي على فكرة ركعتين في المسجد يدخلوك النار. فاكرين الله! رايح المسجد عشان المسجد ده فيه راجل غني وعنده شركة وانت رايح له بكرة الشركة عشان يمضي معك عقد ويشتري منك
حاجات الله انت مش رايح لربنا كارسة! كارسة عشان الراجل ده عنده بنت وانت هتتقدم لها فيعرف انك متدين وبتصلي في المسجد. فراح تصلي هناك. اه الشيطان يفرح جدا فاكر الشيطان متضايق انك هتصلي ابدا خليك صلي كده
الشيطان عايزك ما تبقاش مخلص. وربنا يريد منك الاخلاص ده الهدف من عبادات الجوارح هو الوصول لمعاني العبودية الهدف من انك بتعبد ربنا الجوارح هو انا بصلي ليه هو انا ليه في الصلاة عندي سجود
والسجود ايه ؟ ده انت بتحط قورتك ومناخيرك اللي هي علامات الكرامة العزة يقول لك ده مناخيره في السما. ده في الارض في التراب عشان قلبك يسجد. عشان تخشع لله سبحانه وتعالى. فالاصل في عبادات الجوارح انها توصلك لمعاني العبودية نفسها
يا ايها الناس اعبدوا ربكم الذي خلقكم. والذين من قبلكم ليه لعلكم تتقون يمكن تتم عشان تتقوا ربنا يا ايها الذين امنوا كتب عليكم الصيام كما كتب على الذين من قبلكم لعلكم تتقون
خذوا ما اتيناكم بقوة واذكروا ما فيه لعلكم تتقون. ربنا كتب على بني اسرائيل يأخذوا بالتوراة ويفعلوا ما فيها واحنا نفس الكلام بالقرآن الكريم. حتى نتقي الله. نقرأ القرآن ليه؟ حتى نوصل للتقوى
ولا هنقرا قرآن عشان خاطر نمرن لسانا وعضلات اللسان والعملية تتحول الى عبادات كلها آآ جوارح لأ مش جوارح. الاصل فيها ايصال القلب الى مرحلة معينة من الخشوع من السجود القلب نفسه يسجد
طب هل بتتنافى العبودية مع الحب. يعني انا بقول اهو العبادات دي توصلني لمعاني العبودية هذه العبودية تتنافى مع الحب؟ هل ربنا ما بيحبناش لو ربنا بيحبنا طب بيستعبدنا ليه
خلي بالك انت ربنا كرمك لمجرد انك انسان من فصيلة الانسان فضلك على خلقه حتى لو غير مؤمن ولقد كرمنا بني ادم ما قالش الذين امنوا منهم بني ادم ربنا كرمك. وحملناهم في البر والبحر ورزقناهم من الطيبات وفضلناهم على كثير ممن خلقنا
التفضيلا ده الملايكة بتدعي للناس الملايكة والملائكة يسبحون بحمد ربهم ويستغفرون لمن في الارض. الملايكة بتستغفر لنا. اسف يعني لأ اقف بقى وفهمني انا املاكي تستغفر لي ليه انا تنعرفو منين
يعني احنا مسلا متربيين مع بعض ولا احنا اصحاب ولا عمري شفتهم يعني ايه اللي يخلي الملاك تستغفر لنا يعني؟ سوري يعني خلينا نتكلم بقى بجد ما فيش علاقة خالص بينهم. بيننا وبينهم يا جماعة
انا مش قادر افهم الملايكة بتستغفر لي ليه ؟ ما فيش غير سبب واحد ان عفوا ربنا بيحبنا وبتتقرب الى الله بالاستغفار لنا اديني سابتين الملايكة بتتقرب الى الله انها تستغفر لله
انا شخصيا لو حد جه قال لي ابنك وخلي بالك منه ومش عارف ايه وعامله كويس وبتاع هحب الشخص ده عشان بيطلب حاجات حلوة خلي بالك الملايكة بتدعي اكتر بقى للمؤمنين كمان
من الناس من دون الناس المؤمنين بالزات الملايكة بتركز معهم جدا مش اي ملايكة. الذين يحملون العرش ومن حوله يسبحون بحمد ربهم ويؤمنون به. اسمع بقى ويستغفرون للذين امنوا ربنا وسعت كل شيء رحمة وعلما. ها فاغفر للذين تابوا واتبعوا سبيلك. ده الملايكة بتدعي
لنا فاغفر للذين تابوا واتبعوا سبيلك. وقهم عذاب الجحيم. ربنا وادخلهم جنات عدن التي وعدتهم ومن صلح من ابائهم وازواجهم وذرياتهم انك انت العزيز الحكيم. ادعي كمان وهم بيدعوا لنا وقهم
فئات ومنطق السيئات يومئذ فقد رحمته. وذلك هو الفوز العظيم. مش ممكن كل الدعاء ده والاهتمام ده بنا؟ لأ عشان عارفين ان ربنا بيحبنا مركزين اوي في الحتة دي عشان بيتقربوا الى الله كده
انا مسافر ماشي حد في البيت وضب لي شنطتي رحت فتحت الشنطة لقيت كل حاجة انا محتاجها ما فيش حاجة اتناست محطوط البرفان محطوط الخيارات القمصان ايه الكرافتة ايه ما فيش حاجة
دواء حموضة محطوط كله كله اكيد اللي بيوضب لي الشنطة بالاهتمام ده وما نسيش ولا حاجة بيحبني بص على ربنا ادانا كل حاجة احنا احتاجناها ازاي؟ اهتمام شديد بنا ده واحد اذهلني لما قال لي ان اية الدين
دليل على حب الله للانسان الاية متين اتنين وتمانين في سورة ايه الاية فيها كمية تفاصيل ما تصدرش الا من حد بيحبنا ومهتم جدا بنا. فموضب لنا شنطتنا واحنا رايحين كوكب الارض
يا ايها الذين امنوا اذا تداينتم بدين الى اجل مسمى فاكتبوه. هتتعاملوا مع بعض في الفلوس؟ اكتبوا يا جماعة المعاملة بتاعتكم وليكتب بينكم كاتب بالعدل. ولا يأبى كاتب ان يكتب كما علمه الله. فليكتب وليملي للذي عليه الحق
يعني كمان مين اللي يملي اللي عليه الدين؟ مش اللي مسلفه تفرق ايه لا تفرق كتير انا دلوقتي مسلف كريم فلوس ماشي وايمان هتكتب اروح اقول لها اكتبي انه لازم يرجعي الفلوس يوم تسعة سبتمبر. ولو ما رجعهاش هشتكيه وهعمل فيبتدي يشعر من الناحية دي. هو في ايه؟ يا عم هرجع لك فلوسك
حد قال لك مش هرجعها لك ربنا بيقول لي انت مسلفه اسكت خالص هو اللي يملي اني هرجع له الفلوس يوم تسعة سبتمبر ولو ما رجعتهاش يبقى له الحق يعمل ويسوي ويشتكي ويحط علي غرامات ويعمل ويسوي
وانا اقولها يا كريم خلاص يا عم بقى خلاص يعني يبقى ربنا بيهتم حتى بالعلاقة اللي بيني وبينه. علاقة اجتماعية بحتة. سوشيال بصوا يا جماعة كله متوضب فان كان الذي عليه الحق سفيها او ضعيفا او لا يستطيع ان يمل هو طب مين اللي يملي
فاليوم لي الوليه بالعدل مش التاني واستشهدوا شهيدين من رجالكم فان لم يكونوا كل الاية تفاصيل تفاصيل تفاصيل بتاعة علاقة مادية بين الناس احتمال وكله كده ما فيش حاجة معدية
طب اقول لكم على حاجة ايه رأيك تقعد على طول في السويد في فور سيزونز روعة كل يوم وانت داخل اللوبي بتاع الفندق فزيع. اللي قاعد بقى في السويد كمان مش في اوضة. واوضة بقى فخمة جدا وحلوة اوي
كوزي وبتاع والشاشة البتاعة المسطحة دية وبتفتح الشيش بالريموت كنترول وحاجة جميلة وفول بورد قاعد وطبعا بقى عندك بقى يعني يعني اشكال والوان انا مرة قعدت في فندق في في امريكا. آآ في اللونجست آآ
بوفيه طوله مية وخمسين آآ قدم يعني حوالي آآ خمسين متر البوفيه يعني كل حاجة اي حاجة عايزها عايز تاكل ياباني صيني سي فود اي حاجة انت عايزها موجودة نعيش كده
لو كان الجنة كده ممكن تبقى حلوة مش كان يبقى كفاية. يعني لو ربنا كانوا عصبينا ان هي الجنة كده حلو اوي لكن لا ده الجنة فوق كده كمان بكتير
يعني فوق حاطة طموحاتنا. خلي بالك ايه اللي يخلي ربنا يدينا فوق حتى طموحاتنا؟ الا ان يكون بيحبنا يعني لو كان الجنة يا دوبك على قد كده. طب ما حلو اوي
فيها ما لا عين رأت ولا اذن سمعت ولا خطر على قلب بشر. انت عارف كل الاوصاف بتاعتنا اللي في القرآن دي عشان تقربها لك بس عشان تحاول بس تاخد سينس كده
لكن حتى مش هو ده. اكتر بكتير اعلى بكتير ليه يطاف عليهم بصحاف من ذهب واكواب وفيها ما تشتهيه الانفس وتلذ الاعين وانتم فيها خالدون يعني بيطمنك ما تخافش ده مش حاجة مؤقتة. مش حد شاي يقول لك يعني خلاص الساعة اتناشر. ابدا اكتئاب على طول
اجمل حاجة فيها. اجمل متعة فيها نرى وجه الله متخيل! شف ربنا وايه بقى؟ كمان بعد كده تصحب الانبياء تقعد معهم بيقول لك بيقول لك انا النهاردة مبسوط اوي ليه؟ انا كنت قاعد مع فلان وفلان وبتاع كنا قاعدين مع ناس مهمة قوي في الدولة فرحان وقعدنا اسمه دولة
تقعد مع سيدنا عيسى تقعد مع سيدنا موسى. هم دول القعدة بتاعتك. انت متخيل متخيل! دي قعدتك كل يوم رايح فين؟ رايح اعمل شوية وجاي. يا خبر ابيض ايه ده! والصحابة
والحواريين خلاص بقى ما تخليناش نفتح الموضوع انهار من عسل. انهار من لبن. انهار خمر بس ما بيسكرش الطلاء بتاعها مدهونة ايه؟ دهب وفضة مسك برفانات على الحيطان تمشي تحت الشجرة ميت سنة
مش محتاج فيها حمام فضلات الانسان عبارة عن عرق يطلع ريحته برفان مسك لا خلاص ما انت بتاكل وتشرب فبيطلعوا شوية عرق ريحتهم برفان اهو يعني سوري يعني اسف يعني دي الوساخة بتاعة الجنب
طرفين طالع. انتم متخيلين! دي الفضلات بتاعة البني ادم. عرق بريحة المسك سوري يعني فوق طموحات الواحد تماما ده معناه ان ربنا بيحبك احب الخلق الى الله بقى اكثرهم عبودية له
واذكر عبدنا داوود ذا الايدي انه اواب يوسف انه عبد ووهبنا لداوود سليمان نعم العبد مش نعم النبي الملك مش نعم الملك نعم العبد انه اواب سبحان الذي اسرى يا عبدي مش بنبيي
شرف اكبر شرف انك عبد لربنا بعبده ليلا من المسجد الحرام الى المسجد الاقصى الذي باركنا حوله وانه لما قام عبد الله كادوا يكونون عليه لبدا. يوصف النبي ان هو عبد. ده اكبر شرف
واذكر عبادنا ابراهيم واسحاق ويعقوب اولي الايدي والابصار شرف كل ما ازدادت عبوديتك كل ما ازدادت قربا من الله الفرق بقى بين عبودية الله وعبودية البشر ايه ما هو ده سؤال
لو ربنا بيحبنا وربنا بيعلي من قيمة الحرية. فاكرين انت اما اتكلمنا عن وازاي ربنا انهى الرق والكلام ده كله وانهى العبودية وانا بانهاء العنصرية طب فين بقى ما ربنا عايزك تبقى عبد اهو؟ ليه عايزك ربنا تبقى عبده
فرق بين عبودية لله وعبودية للبشر. لانهم عكس بعض بالزبط العبودية لله العبد فيها بيمص خير سيده والعبودية للبشر السيد هو اللي بيمص دم وعرق وجهد العبد بتاعه فالمستفيد في العبودية بين الناس هو السيد
المستفيد في العبودية لله هو العبد عكس بعض بالزبط في كل حاجة في العبودية مع الله العبد هو الذي يختار. ربنا يخليها لك مخير قال لك الصح والغلط نصحك قال لك على الاجابة كده من تحت لتحت
ولك اختار فانت بتختار بنفسك انما العبودية للبشر ما تقدرش تختار الاختيار بايد السيد هو بيمشيك زي ما يحطك تتحط عبد انت عبد اما مع الله انت تستطيع ان تفعل ما تريد. ولكن الله بيدلك على الطريق الصحيح. انما في العبودية للبشر لأ
في العبودية لله لا يكره الانسان لا يكره العبد بعقوبات حالة العبودية للبشر ما عملتش بتتعاقب بتتجلد بتضرب بتتحبس مع ربنا لا عشان في ناس يقول لك ايه اصل احنا في في كورسات التربية بتاعة الاطفال بنقول يا اخواننا بلاش مسألة الثواب والعقاب
انت بتمشي طفلك بالثواب والعقاب انت بتطلع بني ادم مرتشي. ما بيعملش الحاجة الواجب بتاعه الا عشان ياخد حاجة قصادها. بتبتدي ببونبوناية وهو صغير تنتهي برشوة في الاخر والعقاب نفس الكلام
بلاش الموضوع ده انت بتطلع بني ادم بيخضع للتهديد يخضع للابتزاز لك لابس ده منهج رباني. مين قال لك هزا الكلام جبت منين الكلام دوت العقوبات ربنا حالة هل العطايا بتاعة ربنا حالة؟ هل انت لو ما صليتش قلبك بيقف
هل انت لو لو كسرت صيام في رمضان بيجي لك فشل كلوي؟ ربنا قال لك لو ما صليتش قلبك هيقف لأ ده كنا كان زمان كنا بقينا مجبرين على الصلاة
ربنا العطايا بتاعته والعقوبات بتاعته ثواب او عقاب اجل. وتستطيع ان تغير في اخر لحظة بعمل بعمل اهل الجنة حتى لا يكون بينك وبينها الا ذراع. فتعمل بعمل اهل النار فيسبق عليك الكتاب. والعكس نفس الكلام
فهي لمساعدتك انك تصحح نفسك اسناء عملك في الدنيا. وليست لاجبارك الحاجة بقى الخطيرة العبودية لله مقترنة بالحب الانسان كلما زادت عبوديته لله كلما زاد حبه لله العبودية للبشر مقترنة بالكره
سيده ما لكم يكرهه بيعاقبوا وانا زيي زيه بالزبط العبودية لله كلما زادت كلما زادت الراحة النفسية. مقترنة بالراحة النفسية والسلام الداخلي والسكينة العبودية للبشر كلما زادت كلما اقترنت بالاكتئاب والقلق والغم
افضل مسال لده اول سبع تمن حلقات من مسلسل عمر بن الخطاب عشان الناس تقول ما ينفع افرقع؟ اه ينفع افرقع عشان بس نخلص من الحتة دي. انا بقول لك اول سبع تمن حلقات يعني يعني انا فاكر دكتور طارق ابو غزالة كتب
كان الافضل يسموا الحلقات دي وحشي مش عمر ابن الخطاب ده الحلقات كلها عن وحشية دي من اعمق سبع تمن حلقات ليه بقى انه جايب لك وحشي وبلال بن رباح
الاتنين عبيد واحد اسلم والتاني فضل على الكفر اللي اسلم تحرر وان كان فضل عبد اللواء بلال وبقى سيده بيعزبه ويقولوا الناس بيدحكوا علي قل اللاتي والعزى من غير ما تقول انك بتعبدهم اي كلمة بس عشان اوقف التعزيب. لان الناس انت خليت مني مضحكة اضحوكة. يقولوا
دون احد برضو هو القرار قراره وهو تحرر دون ان يتحرر فعلا اكنه من جوة حر خلاص. وحشي كان يبص على الكلام ده ويشوف ان سيدنا بلال يعني ايه ده؟ ما عندوش مخ ده ولا ايه؟ يا عم قل اللي هو عايزه وخلاص
لما في احد قالوا له انت بتضرب بالحربة كويس اوي تضرب حمزة؟ تعطى حريتك ونعتقك وراحت هند بنت عتبة وعدته بكل الاساور الدهب الدهب والخلخال والكلام ده كله. هتبقى كمان حر وغني
ضرب سيدنا حمزة في احد قتلوا اعتق بقى غني لبس مش هاد الحلقة السادسة والسابعة لبس بقى لبس بيه. لبس فخم جدا وعباية وعمة وراح رايح على دار الندوة العرب قاعدين
دخل قعد معهم راح بص لهم فوق وتحت كده في حاجة هو في ايه انا مش خلاص فالسيد القديم قال له بقول لك ايه لو عندك وقت الجمال بتاعتي موجودة في الوادي روحي رعاها وهبقى اديك فلوسه
خرج لا تتخيله الحرقة والبكاء وبعد كل ده ولسه ما نيش حر فهو اعتق لكنه فضل عبد فضل مش حر بلال قبل ان يعتق وهو حر فالعبودية لله تحررك من عبودية الانسان
عبودية الانسان تستعبدك طول عمرك الى ان تتحرر من الانسان. فرق كبير جدا. احسن مسالين دول وفعلا هو الكاتب بتاع المسلسل فعلا اول سبع تمن حلقات كلهم كانوا عن الشخصين دول. بلال وحشي عشان بيوري الناس قد ايه ان ان الاسلام هو المحرر بايه
بالعبودية تعبد نفسك لله تتحرر العبودية لله يقول ابن القيم الجوزية انها هي جنة الدنيا عايز تخش الجنة في الدنيا خليك عبد لله يقول ابن القيم الجوزية محبة الله تعالى
ومعرفته ودوام ذكره والسكون اليه والطمأنينة اليه وافراده بالحب ما تحبش غيره والخوف ما تخافش غير منه والرجاء لا ترجو الا الله. والتوكل لا تتوكل لا تعتمد الا على الله. والمعاملة بحيث يكون
هو وحده المستولي على هموم العبد وعزماته وارادته يعني بتحب اللي بيحبوا ربنا تريد ما يريده الله تكره ما يكرهه الله. تبتدي تبقى انت توجهاتك كلها حول الله وارادة الله
يصبح هذا هو جنة الدنيا والنعيم الذي لا يشبهه نعيم. هو النعيم يا جماعة في الدنيا نعيم القلب. الروح تتحرر يبقى انسان فقير مبسوط. يبقى انسان غني جدا وعنده كل شيء
يقول لك فلان انتحر احنا بنقول يا رب يخرب بيته انتحر ازاي ده! ساب كل نعيم ده ازاي! ده عنده قصر فزيع! ده عنده عربية مش عارف بورشة! عنده مش عارف حاجات
ازاي يسيب الكلام ده ؟ انت مش فاهم هو بيتحرق من جوة. انت باصص على النعيم اللي عنده ده النعيم الحقيقي نعيم الروح بالعبودية لله تعبد نفسك لله تحرر روحك
والنعيم الذي لا يشبهه نعيم. وهو قرة عين المحبين وحياة العارفين الانسان العارف بالله يبقى حي اللسان الميت هو الانسان البعيد عن الله عن الله العبودية لله كسر لاغلال العبودية لغير الله
اللي يحررك من عبوية الانسان عبودية لله. ابن تيمية وهو في السجن بتاعه اللي ما كانش بيشوف فيه الشمس انا صعبان علي اوي اعدائي ما يفعل بي اعدائي. صعبانين علي
باين عليك ازاي انا جنتي وبستاني في صدري الجنة بتاعتي وبستاني في صدري من جوة هم مانعيني عن اشوف الحدائق والاشجار انا اصلا جنتي جوة هنا اصلا. انا انا الحقيقة انا في الجنة
سجني خلوة هتقوم ايه؟ آآ في سجن بيسموه ايه ده آآ آآ انفرادي طب كويس خلوة وقتلي شهادة يا ريت يقتلوني ابقى شهيد. الله واخراجي من بلدي سياحة اللي بيفكرني
واحد اسمه الحاج احمد ابو شادي ابو خالد ابو شادي فيكم حد يعرف خالد ابو شادي والده والده كان واحد من الناس يعني انا اتربيت على ايديهم كان بيحكي لي وهو قعد تمن سنين في سجون عبدالناصر
قعد عشرين سنة من اربعة وخمسين لاربعة وسبعين يعني كان بيحكي لي الناس دي ازاي صبرت. والناس دي كان يوم كان في ناس خرجت اللي خرجوا مضوا هم قالوا بس انت بتمضي بس انا اؤيد نظام الرئيس عبدالناصر. يمضي بيخرج
في كتير ما مضوش من اربعة وخمسين لاربعة وسبعين وفيه اقل. الحاج احمد قعد تمن سنين عشان مش عايز يمضي قال لك اللي كان بيصبرنا ايه بقى نيجي نعمل محاكمة جوة الزنزانة في العمر
واتحاكم احمد ابو شادي ها تلت سنين خلاص فباخد تلت سنين جوة بدي نفسي تلت سنين ماشي اقعد تلات سنين انا مش منتظر افراج افرج علي وسطيهم خير ما افركش انا اصلا ما بفكرش في الافراج. خالص
في حاجة اسمها باء وميم به ايه يعني بتاعي. ميم به يعني مش بتاعي انا هنا في السجن عشان في قربة هوا وقلة ماية وكام رغيف عيش هاكلهم واشربهم واتنفسهم
اول ما هيخلصوا ما فيش قوة تقدر تبكيني في السجن لازم اخرج عشان اكل واشرب واتنفس في الحتة اللي فيها رزقي. باء ومين باء انا مش هنا عشان عبدالناصر جابني. انا مش هنا عشان سجان جابني
فكانوا مطمئنين اطمئنان عجيب الشكل الناس يا جماعة انتم عارفين مين اللي اتعزبوا بجد في عهد عبدالناصر؟ مش نازل السجن اهلهم برة واحد اسمه الحاج مصطفى مشهور كانت مراته تيجي كل عيد
وتدبر فلوس باي طريقة كانوا فقرا جدا وتجيب اي لبس للولاد دول بابا باعت لكم ده في العيد جيت في مرة ما لقيتش حاجة راحت منزلة ستاير البيت فصلتها قمصان
قلت لهم بابا جاب لكم قمصة دول الحاج احمد يقول لي مراته انت بتصحى الصبح بدري تصلي الفجر فطر العيال وتوديهم المدرسة وترجع كات حطت تحط اكل من الصبح تطبخ او من بالليل بتطبخ عشان تاخد الاكل ده تحطه في علب او في حلل وتركب الاتوبيس تنزل في طرق
اه تمشي اربعة كيلو بالاكل على راسها عشان تحاول تدخل لجوزها اكل السجن مرة ياخدوا الاكل وعشرة يدلقوه قدامها في الارض. وكل يوم تروح. تمان سنين دول اللي اتعزبوا على فكرة مش اللي جوة. اللي جوة دول عرفوا يزبطوا نفسهم
بالشكل ده حاجة خطيرة! ازاي الانسان يقدر يصمد قدام استعباد انسان اخر لما يحرر نفسه بالعبودية لله ايه بقى اللي يعين الانسان على تذكر العبودية تذكر انك عبد الفكر يعني برضو
اللي مننا عنده منصب. اللي مننا عنده فلوس. ايه اللي من هنا عنده بتاع؟ افتكر ازاي؟ تفتكر اصلك وفصلك انت اصلا يعني يعني آآ ايه المواد اللي استخدمت في صناعتك؟
يعني تعال نجيب بني ادم كده نسيحه ونشوف هينزل منه دهب قد ايه تلاتين قد ايه فضوا قد ايه ولا حاجة ما فيش لا دهب ولا مضرب تلاتين. امال بينزل لسان ايه
شوية فسفور على شوية آآ دهون حاجات كده تعمل مسلا بالزبط كده تطلع في الاخر خالص حاجات تعمل تلات حتت صابون من غير ريحة الواحدة بخمسة وستين الف يعني من الناحية المادية
الواحد فينا ما يسواش مية وتمانين قرش شو شحال؟ ماديا ما فيش حاجة جامدة يعني داخلة في صناعتنا يعني الانسان بدأ ايه بداية الخلق خالص تراب وبعد كده كل واحد فينا كان نطفة نطفة يعني مني الرجل
حاجة لزجة مقرفة مقززة كل واحد فينا البيه اللي انت شايفه دوه وطالع وبيتكلم ولابس بدلة وكرافتة ومعه عربية وبتاع ومرسيدس وبيعمل وبتاع اصله ولا حاجة حاجة تسير القرف يعني
يقول الاحنف وده احد التابعين عجبت لمن جرى من مجرى البول مرتين كيف يتكبر حضرتك نزلت من مجرى البول مرتين. مرة ابوك ومرة امك افخر بنفسك بقى الحقيقة حقيقة حقيقة عارف انتم في
بيهاجموا الاسلام بحديس اللي هو من تعزى بعزاء الجاهلية فاعضوه بهن ابيه يقول لك ازاي الرسول عليه الصلاة والسلام يقول لفظ زي كده وبتاع اصلا الهن هو كناية وليس هو
العضو بتاع الرجل. هو كناية زي كده بنكون مسلا طفل نخش الحمام. نقول له بعد ما تخلص ما تنساش تتشطف. ماشي؟ نضف ايه مسلا البوبوه ماشي؟ انا اما اقول بوبوه مش عيب
خلاص ما هياش كلمة عيب. نفس الكلام. فالرسول صلى الله عليه وسلم بيقول من تعزى بعزاء الجاهلية. يعني اللي بتشوفوه بيتكبر يقول ابويا جدي بتاع فكروه. هو جاي منين؟ جاي من مجرى البول
فكروه هو جاي منين ؟ قولوا له تمسك كده بمجرى البول اللي انت جاي منه. هو ده الاصل في القرآن الاساس التيم الاساسي في القرآن تذكير الانسان بحقيقته. امسك كده القرآن وحاول كده تلخص
انت القرآن بيقول عليك ايه؟ هنا القرآن بيقول عليك ان حضرتك ولا حاجة من غير ربنا من غير تأييد ربنا لك افلاطون بص على راجل كاهل معجب بنفسه اوي واحد معجب بنفسه
افلاطون قال له وددت اني مثلك في ظنك وان اعدائي مثلك في الحقيقة يعني واحد معجب بنفسه فقال له كان نفسي اكون انا زي ما انت فاكر نفسك ويا ريت اعدائي كانوا يبقوا كلهم زيك كده فعلا. يعني اغبيا
انسان معجب بنفسه انسان مش ذكي المهلب المهلب ده كان احد القادة الكبار ايام الدولة الاموية وحتى يقال ان هو المهلبية معمولة على اسمه هو. هو اللي عملها وبات على اسمه يعني. وكان قائد وكان في الفتوحات حاجة جامدة جدا فكان برضو بيمشي
اتبخر كده ايام الدولة الاموية زهرت مجموعة من الناس كان لهم ايادي بيضاء في الجهاد لكن ما كانوش متربيين تربية ايمانية او روحية فظهر العشب والكلام دوت. فكان ماشي متمختر كده
فمالك بن دينار وده احد تابعي التابعين. احد تلاميز تلاميز الصحابة قال له بص له كده وهو ماشي مشية يكرهها الله هو قال له قال له انت ماشي انت عارف انك ماشي ماشية ربنا بيكرهها الا بين الصفوف. يعني لو انت في الحرب امشي كده اه عشان اعدائك يخافوا منك
ربنا يكره هزا. انا ما كنتش عارف انا مين ولا ايه انا عارف الو مين قال له اولك نطفة مذرة واخرك جيفة قزرة. وانت فيما بين ذلك تحمل بين جنبيك العذرة
يعني الاول كنت نطفة من ايه الراجل وفي الاخر جهة قزرة منتنة وبين الاتنين دول شايل في بطنك التواليت يعني معلش بني ادم الفزيع واحدة جميلة جدا هي دي بطنها فيه ايه
هو ده البني ادم حقيقة البني ادم. لازم يكونوا عارفين يحط نفسه في وضعه الحقيقي فانكسر المهلب وقال الان عرفتني عرفتني معرفة الحق ربنا بيقول شف القرآن بيربي الانسان والله خلقكم من تراب ثم من نطفة
كده ربنا بيعلي قدرك ربنا بيقول لك حقيقتك. انت اصلا تراب وبعد كده من نطفة ويقول الم نخلقكم من ماء مهين الرجل ماء مهين فدي اشياء تذكر الانسان وتعين الانسان انه يتذكر العبودية. اول حاجة تتذكر عجزك وضعفك
انت عاكس ضعيف. لسة انا عامل على تويتر من كم يوم اول امبارح كنت في مطار آآ امستردام رايح على آآ انجلترا فقعدوا يندهوا على واحدة ست فقلت خلاص الست ما جتش بقى والطيارة هتطير. بعد عيني ما الطيارة قامت
كانت مسروعة اتاريها نايمة قدام البوابة اللي الناس بتخش منها يعني خلاص الناس بتخش الطيارة وهي نايمة يا ربي انسان ضعيف اوي نفسه يسحر هيغلبوا النوم نفسه ينام يغلبوا الارق
للدرجة دي الانسان ضعيف حتى النوم مش هتضحك انت فيه. ما عندكش زرار تدوس عليه تطفي. ما تنفعش. يا ريت حتى مش هتتحكم فيها الطيارة فاتتها وهي قاعدة قدام الطيارة
مش قادر النوم غلبها نوم سلطان ممكن يكون في وقت اخر نفسها تنام ومش جاي لها نوم ايه الضعف ده! افتكر بقى ضعفك وعجزك يا اللي فاكر فرحان بانك فهلوي وانك شاطر وايدك تتلف في حرير وزكي جدا افتكر دايما على ضعفك وعجزك
الحاجة التانية الانسان ما بيتحملش الجوع ولا العطش ولا بتاع. خلاص تعبان عايز يقعد يريح عطشان لازم يشرب مية مش قادر يا عطشان طبيعي ما تصبر شوية عن نفسك ما قدرش
جعان عايز اكل ما تقعد لك جعان خمس ست ساعات مش قادر. فهمت يا استاز ؟ فالانسان ضعيف الانسان ضعيف لا بيتحمل جوع ولا بيتحمل عطش ولا الجمل بيقعد شهر كامل ما يشربش يا جماعة
الحيوانات اجمد مننا بكتير جدا في حاجات كتير اوي شعب يتقال بيقال ان الكلب ما بينامش خالص من حاجة زي كده ايه ده! الانسان ضعيف. افتكر بقى عجزك وضعفك. هم
ما تقدرش تحمي نفسك من حيوان مفترس داخل عليك آآ سبع انت اتاكلت مهما تكون بقى رشوان بتاع الجودو وبتاع انت اتاكلت ناموسة هتجننك مش هتنيمك صح ناموسة هتلسوعك هتفضل بقى زي المجنون بقى ومش عارف ايه وبتاع. ناموسة قد كده ما بتتشافش. مجنناك. انت ضعيف
ضعيف يقول لك تميتك شرقا الضخم الجامد دوا الفزيع اللي واخد جايزة نوبل في في الفيزيا يشرح يموت يبيتك شرقا وتنتنك عرقا اعرق شوية ريحتك الناس مش طايقاك وتقلقك بقة
لأ في الصين مش منيماك انسان ضعيف ليس لك من الامر شيء ربنا بيقول هيروحوا الصلاة ليس لك من الامر شيء نفسك في ولد يجي لك بنت نفسه في بنت يجي له ورد
يوسف عيال ما جروش خالص ولا حاجة بايدك اصلا قلبك بيدق ما شاء الله. من يوم ما اتولدت لغاية ما تموت لكن في يوم هيقف انت ما بتعملوش صيانة مش في ايدك حاجة هيقف امتى مش عارف
دمك خفيف اه انا عارف بس يعني سيولة دمك لو زادت يجي لك نزيف سيولة دمك لو قلت يجي لك جلطة مين بيحافز لك على سيولة دمك متزبطة ؟ ربنا سبحانه وتعالى
انت مش في ايدك حاجة كلاويك لو لو الكليتين بتوعك توقفوا دقائق يجي لك تسمم وتموت الدم لو ما وصلش لمخك دقائق تتوقف الحياة تماما كل الضعف ده بقى وكل العجز ده وكل الافتقار ده بيخلينا في حاجة دائمة الى
مصدر للقوة فيبقى باستمرار انت عندك احتياج لمصدر القوة باستمرار عندك افتقار لله ادعي ربنا كده. اللهم اللهم اغننا بالافتقار اليك. الغنى الحقيقي انك تبقى مفتقر الى الله. خل بالك
خلي بالك انت محتاج للعبودية. العبودية دي انت محتاج لها. لانك ازا ازا نسيت عبوديتك لله واستغنيت عن الله بيحصل لك كوارس بقى في الدنيا انا اه اتذكر اما كنت في امريكا
جابوا لي واحدة بتزعق على اسلام قالوا لي هي مش مسيحية هي ملحدة فبتكلم معها اتكلمت عن مفهوم الالوهية واتكلمت عن الله وعن وبعدين هي عادي كده قاعدة عادي لغاية ما جيت القضاء والقدر ودي انفجرت في البكاء
يا رب يعني سايبة مفهوم الالوهية وسايبة كل الكلام دوا وجاية تنفجري في البكاء وانا بتكلم عن القضاء والقدر استغربت جدا قلت له ممكن اسألك سؤال هو يعني ايه يعني
اللي علق معك انت مش متخيل ده قد ايه ريحني الكلام ده انا عشان مش مؤمنة ان في حد بيرزقني خايفة لما اكبر وابقى مش قادر اشتغل هجيب فلوس منين
فبشتغل شغل مضاعف كل يوم ما باخدش اجازات عشان اعمل فلوس دبل في كل حاجة وحوش باستمرار لاني عاملة حسابي ان على سن سبعين سنة هتوقف عن العمل وهقعد في حدود من عشرين الى تلاتين سنة محتاجة ارزق نفسي
انا ما عنديش رازق فمحتاجة احوش ما يكفيني تلاتين سنة وعمال احسب وعمالة احسب كل حاجة فانا هلكت وفي نفس الوقت عشان ما عنديش حد يحميني فانا كل الشغل اللي بشتغله دوا ما بركبش قطارات ما بركبش طيارات ما بركبش عربيات حاجة بحاول
نفسي قدر الامكان ما باخدش الا وسائل المواصلات المأمونة جدا وكل ما اشوف حوادث تحصل واقرا عن حوادث بترعب اكتر واقلل من استخدام المواصلات لان مطلوب مني احمي نفسي وفي نفس الوقت ارزق نفسي
تفسيرك اللي انت بتقوله ده في حد بيحميني في حد بيرزقني. ده هو ده اللي انا محتاجاه يلا هي رايحة انت محتاج العبودية. انت مش محتاج انك تبقى الرزاق بتاع نفسك
انت ما تقدرش تبقى اللي بتحمي نفسك انت نفسك طاقتك لا تتحمل لا تتحمل هزا ميزة بقى ادراك العجز بتاع الانسان والضعف بتاع الانسان انه يساعدك على القيام بمهام العبودية
العبودية لها مهام لما تدرك ضعفك وعجزك تدرك حاجتك الى الله فربنا عشان يساعدك يشعرك بعجزك وبضعفك يقول لك يا عبادي كلكم ضال الا من هديته يا عبادي كلكم جائع
الا من اطعمتك. فربنا بيشعرك بعجزك لمصلحتك عشان انت يعني اجي مسلا على طفل مسلا بربيه ولا حاجة واقول له خلي بالك ان اوعى تفتكر نفسك كزا ده انا عشان مصلحته
فكروا ان هو في دي محتاج انه يلجأ لحد محتاج ان هو ينمي نفسه. ما تفتكرش انك مولود زكي يعني. كده. فهي نفس الكلام ربنا بيفكرك بعجزك عشان بيساعدك. يا عبادي كلكم عار الا من كسوته. فاستكسوني اكسكم
يعني حتى الرسل كانوا مدركين جدا لضعفهم وعجزهم. ودول الرسل خير البشر النبي عليه الصلاة والسلام كان يعيش معاني عبودية غريبة اه بص بص دعاء النبي عليه الصلاة والسلام اللهم انك ترى مكاني
وتسمع كلامي وتعلم سري وعلانيتي ولا يخفى عليك شيء من امري. انا البائس الفقير المستغيث المستجير. الوجل المشفق المقر المعترف بذنبه اسألك مسألة المساكين واتضرع اليك تضرع الخائف الضرير من خشعت لك رقبته وذل لك جسده وفاضت لك عيناه ورغم لك انفه. ايه الاحساس
العبودية ده كل ما زاد الانسان مكانة عند الله كل ما ده مع مسألة ايه؟ الايه؟ العزة بتاعته. الانسان يزل نفسه لله ايه انسان بيعبد نفسه لله يقوم يزيد عند الله
سيدنا نوح قال ربياني اعوذ بك ان ما ليس لي به علم والا تغفر لي وترحمني اكن من الخاسرين يا ربي انا خايف اني اطلب منك حاجة نسيت اطلب وخلاص لا ابدا
خايف ضعفه خايف حتى انه يطلب بطريقة غلط سيدنا يوسف قال رب السجن احب الي مما يدعونني اليه والا تصرف عني كيدهن اصب اليهن واكن من الجاهلين انت يا رب اللي تقدر تصرف كيدهم عني
والا انا ضعيف. ده نبي ولك انا نفسي ممكن اخبط بص سيدنا يوسف لما انتصر لما ربنا مكن له لما بقى رئيس مصر ورفع ابويه على العرش. وخروا له سجدا. وقال يا ابتي بص بقى. هذا تأويل رؤياي
من قبل قد جعلها ربي حقا وقد احسن بي اذ اخرجني من السجن هو انت اصلا ما عملتهاش تخش السجن يعني يحيا العدل خلاص انا خرجت من السيد عشان انا طول عمري
ربنا احسن الي انه يخرجني من السجن. تقولش مسلا كم كان مسلا مسجون لانه عمل جريمة عبودية رضا بقضاء الله مش ممكن منتهى الاستسلام. وقد احسن بي اذ اخرجني من السجن وجاء
ابكم من البدو من بعد ان نزغ الشيطان بيني وبين اخوتي اخواته عملوا فيه ده كله الشيطان عمل مشكلة بيني وبينهم. ما قالش حتى مين اللي غلطان في مين ان ربي لطيف لما يشاء انه هو العليم الحكيم. ربي قد اتيتني من الملك
انا الحمد لله كافحت عمار عصامي. وانا طلبت من الملك انه يجعلني على خزائن الارض. لغاية ما وصلت الحمد لله وابدا ربي قد اتيتني من الملك وعلمتني من تأويل الاحاديث. فاطر السماوات والارض انت وليي في الدنيا والاخرة
انت انت اللي بتحفزني في الدنيا وفي الاخرة توفني مسلما. ايه خايف على نفسه من الكفر فينا حد خايف من الكفر؟ هو خايف يموت كافر سيدنا يوسف توفني مسلما ابو حنيفة كان يقول لتلاميزه انتم تخافون الذنوب وانا اخاف الكفر
تخش تقع في زور انا خايف اكتر القلوب بين اصبعين من اصابع الرحمن يقلبها كيف يشاء. سيدنا يوسف توفني مسلما والحقني بالصالحين دخلني معهم يعني ايه ده ايه العبودية دي؟ يا جماعة ده احنا اللي بيقرا جزء قرآن ولا حاجة ياه
اه تمام ساعة الدورة الايمانية انا مواظب على الورد بتاعي. ازكار تمام انا هيدوني بيتش باجي يوم القيامة اخش فيها الجنة انا هاقعد في الحساب مش ممكن بعد كل الجهد ده اللي احنا بنعمله ده اه ربنا
طيب مظاهر العبودية والتذلل اللادي في كل شرائع الاسلام من قبل حتى شريعة محمد بن عبدالله. كل شرائع الاسلام ربنا يقول ايه لبني اسرائيل واذ قلنا ادخلوا هذه القرية فكلوا منها حيث شئتم رغدا وادخلوا الباب سجدا
سجادة يا مريم اقنتي لربك واسجدي واركعي مع الراكعين. سجود حتى انا استشهد حتى الاية اللي في انجيل متى اسمع بقى بيوصفوا سيدنا عيسى ازاي؟ اللي بيقولوا عليه ربنا بيقولوا عليه ربنا
وابتعى عنهم وابتعد عنهم قليلا وارتمى على وجهه يصلي يعني كان بيسجد بيحط قورته ومناخيره في الارض ده ربنا طب يسجد لمين لنفسه ولم يسجد لربنا يصلي ويبكي حتى لو تقرا الحتة دي مش ممكن
كل شرائع الاسلام فيها عبودية وتذلل لله لان هو ده اللي يحرر الانسان يحرر الانسان عايز تشرب تقترب من مصدر الماء عشان تنال الماء عايز السلام تقترب من مصدر السلام حتى تنال السلام وربنا هو السلام
وهو مصدر السلامة سيدنا محمد عليه الصلاة والسلام كان بيقول اللهم انت السلام ومنك السلام تستطيع ان تشرب لما تقترب من مصدر الماء وتناول الناس الماء. اقتربت من السلام ستنال السلام وتناول الناس السلام
طيب تريد العزة اقترب من مصدر العزة. تقترب من العزيز. ازاي؟ بالتذلل لله العبودية لله من كان يريد العزة فلله العزة جميعا فالعزة ثمرة الذل لله والعزة هي الا تذل للناس في الدنيا. اللي بيزل نفسه للناس في الدنيا ما يكونش عزيز عند ربنا. بالعكس بالزبط
الشيخ مجدي الهلالي بيقول لا سبيل لحدوث السلام الداخلي والشعور بالسعادة والطمأنينة والسكينة الا من خلال العيش في حقيقة العبودية والتجلب بجلبابها يعني لا يمكن هتنال السلام الداخلي ولا السعادة سعادة القلب. والطمأنينة الداخلية الا بتعبيد نفسك لله
يقول ولم لا ومن خلالها من خلال العبودية يشعر المرء بالامان وهو يعيش في كنف ربه المقتدر الذي يملك كل شيء انت عايز حاجة عارف ان ربنا هو القادر انه يديها لك. فتعيش في كنفه في عبوديته تضمن هذه الحاجة
ويقدر على فعل اي شيء. ويستطيع ان يحفز كل شيء من كل سوء. وهو الذي يؤمن مخاوفك. ويحميك ويسترك. افهم يعني ايه هناك سجون يا جماعة في الدنيا السجون احنا جواها
سجن الخوف من المستقبل مسلا في ناس خائفة من المستقبل ده سجن ايه اللي ينجيك من هذا السجن؟ التوكل على الله العبودية لله معرفة ان المستقبل بيد الله فيحررك من هذا السجن الفظيع
سجن الخوف من الفقر سجن الخوف من الظالم سجن الخوف على حب المحبين. فيه ناس بتحبك مش خايف ان هم يبطلوا يحبوك اذا كنت بتحب في الله وتحب لله هذا
يكسر الاغلال سجن الحرص على الدنيا. واحد مسجون لانه خايف الفلوس تقل الجنيه ينزل الدولار ايه؟ البتاع زفت البتاع وعنده ما شاء الله ملايين خايف العشرة مليون يبقوا تسعة او تمانية ياه تبقى كارسة السجن الحرص ده
وجيت منه العبودية لله مهما حاول الانسان يستغني عن ربه ايه اللي يعيد الانسان لحظيرة العبودية الشدائد الشدائد مش دايما وحشة على فكرة. خالص احيانا هي دي اللي بتزبط الانسولين. يقول لك انا كنت ما بصليش لغاية ما ابويا مات
انا كنت مش عارف ايه لغاية ما مين حصل لي حاجة شديدة حصلت فالحمد لله من ساعتها انا اتزبطت ازا الشدائد تعيد الانسان لحظيرة العبودية ربنا بيقول ولقد ارسلنا الى امم من قبلك فاخذناهم
البأساء والضراء. ليه لعلهم يتضرعون يرجعوا عشان يعبدوا ربنا عشان ربنا بيحبهم عايزين يخشوا الجنة بيديهم حاجة في الدنيا عشان يزبطهم ويرجعوا له عشان يخشوا الجنة هو الذي يسيركم في البر والبحر. حتى اذا كنتم في الفلك
السفينة وجرينا بريح طيبة. الدنيا ماشية تمام وما فيش عاصفة وفرحوا بها جاءتها ريح عاصف وجاءها وجاءهم الموج من كل مكان وظنوا ان اهم احيط بهم دعوا الله مخلصين له الدين. لان انجيتنا من هذه لنكونن من الشاكرين. ما
ربنا الا اما العاصفة اشتغلت. فتيجي عاصفة تخلي الانسان يفتكر ربنا فالشدائد دي تخلي الانسان يرجع للعبودية بس الانسان بيحب يتمرد على العبودية وده يغضب ربنا جدا. التمرد على العبودية
يقول في الحديث القدسي العز ازاري والكبرياء ردائي. فمن ينازعني فيهما عذبته العز والكبرياء الرداء والايزار بتوع ربنا التوب والايه والعباية ما حدش ينازع ربنا في العز ولا فيه الكبر
كبرياء انت ما تتكبرش لما ربنا هو المتكبر. يعني ايه متكبر يعني يرى نفسه كبيرا ومن حوله صغيرا وهذا حقيقي في حق الله فقط انت اذا رأيت نفسك كبيرا ومن حولك صغيرا ده في حقك ما ينفعش
فهناك صفات لله يجب نحاول نتصف بها زي الودود الرحيم. هناك صفات اخرى زي المتكبر المتعالي لا يجوز لك ان تتصف به الله هو المتعالي يعني ايه؟ يرى نفسه اعلى من الاخرين. هذا حق في جنب الله
انما انت لا يجوز لك ان تتعالى ربنا بيقول ساصرف عن ايات الذين يتكبرون في الارض بغير الحق متكبر في الارض يصرف عن ايات ربنا ايه اسباب بقى التمرد على العبودية؟ احنا ليه بنتمرد
عشان عندنا الذات متضخمة شوية كل واحد فينا جواه الصنم عمال بيقعد فيه صنم عليه صورته هو فرحان بنفسك شعور بالعزة الرفعة. ليه؟ بسبب حاجات ربنا اداها لك فرحان انك زكي. هو مين اداك الزكاة؟ ما ربنا اداه لك
فرحان انك غني امنيتك الغنى ما ربنا اداك الفلوس فرحان بقدراتك فرحان بنفسك. يا عم ربنا اللي ادى لك ده ما تتضخمش كده نعمة بقى اموال قوة حتى الهداية لفعل الطاعات
يعني بنشوف الناس دي احنا مننا كده فينا ناس فرحانين وبيعملوا طاعة الحمد لله انا اتنين وخميس لازم بصوم احنا القرآن ما سبش القرآن اكتر من ايد عبد انا مش عارف طول النهار انا احج كل سنة انا عمرة رمضان ابتدي
بص انا ما اقدرش انا لازم اعتكف في رمضان. ياه انت في ايه يا عم! بالراحة شوية على نفسك اعوذ بالله من اهو ربنا اللي هداك لي كده اوعى تفتكر ده من نفسك انت خالص خالص. عشان كده قلنا بعد الدورة الايمانية تعالوا لي بقى
عشان بعد الدولة الايمانية بيحصل انتفاخ شوية وهديكم حاجة للانتفاخ شوف الرسول صلى الله عليه وسلم بيقول ايه لا يزال الرجل يذهب بنفسه حتى يكتب عند الله مع الجبارين. فيصيبهم ما اصابهم من العذاب
عمال يتنفخ يتنفخ وفاكر نفسه بقى حاجة جامدة عشان بقى غني وعنده شركات وقوي وعنده وزكي يكتب مع الجبارين ويصيبه العذاب رجلان من بني اسرائيل واحد فيهم يذنب والاخر مجتهد في العبادة
ففضل المجتهد يرى الاخر على الذنب فيقول له كفاية بقى بطل فوجده يوم ما بيبطلش على الذنب قال له كفاية اقصر بطل قال له خليني واربي ابعدت علي رقيبا ما لكش دعوة بي سيبني انا وربنا هو انت ما انتش رقيب علي
فقال له والله لا يغفر الله لك او قال له لا يدخلك الله الجنة. والله ما انت داخل الجنة فقبضت ارواحهم هم الاتنين فربنا قال للمجتهد اللي هو قال له كده
اكونت بي عالما وانت كنت عارف يعني قراراتي وعارف انا هعمل ايه يعني او كنت على ما في يدي قادرا ولا انت قادر انك تغير يعني لان انت عارف انا قراراتي ايه يا انت تقدر تغير بقى قراراتي
وقال للمذنب اذهب فادخل الجنة برحمتي. وقال للاخر اذهبوا به الى النار ما تقلاش علي ممكن جدا الانسان يفضل يعبد ربنا طول عمره. وفي الاخر يخش النار ما تفرحش لنفسك كده
نعمل واجبات الدورة الايمانية الحمد لله ماشيين تمام كله بتوفيق ربنا ولا انت لك دور في حاجة. كله بتوفيق ربنا تستمر عشان تبقى متعرض لرحمة ربنا. وانت بتقرا القرآن وانت بتتدبر القرآن وانت بتعمل الاعمال الصالحة
رب معصية اورثت ذلا وانكسارا خير من طاعة اورثت عزا واستكبارا. دي من حكم ابن عطاء الله السكندري ممكن يعمل معصية وبعدها يفضل يتوب ويندم عليها احسن بكتير من ان هو يعمل يعمل طيب ويفضل يفرح به
ويستكبر بي مشاعر العبودية محلها فين قلنا؟ القلب. بس هي بتزهر على الجوارح كل ما الانسان يعبد نفسه لله كل ما الانسان يبقى عنده خشية وتقوى بيزهر على الجوارح في ان انا ايه ما بقاش بزكي نفسي. مش طول النهار
بتكلم عن قدراتي وعن آآ بتاعتي والكلام ده. لأ ما زكيش نفسي ما تباهاش في ناس طول النهار بتتباهى بقدرتها وبفلوسها وبحاجات ربنا اداها لها اصلا اخفاء الاعمال الانسان يبتدي يعمل العمل ويخفيه
الهرب من مواطن الشهرة الحاجات اللي تجعل الانسان يشتهر الانسان يبدأ يهرب منها التواضع لمن هم اقل حظا في الدنيا يعني انت اللي بتشتغل عندكم اعمل لكم العشاء كل يوم
طب ليه ما ارجعش النهاردة اعمل لنفسي سندوتش واحط في التوستة واعمل واحد تاني لها واروح اديه لها انا هعمل لك العشاء ايه المشكلة ليه ما اقعدش اكل معها مرة في المطبخ
ايه المشكلة في مشكلة كده لما السواق بتاع حضرتك تقول له تعالى اقف هنا نزلنا كل واحد مع بعضه. ونخش نقعد ناكل مع بعض في نفس الطبق. طبق نجيب طبق فول كده ونغمس مع بعض. ايه فيه ايه
قرفان منه اوي شفت منزر من تلات اسابيع واحد بيقف بالعربية عند كناس يفتح الازاز اللي جنبه ادي له فلوس. كان هيدي له يعمل ايه يعني بيمد ايده عشان يسلم عليه
ده بيسلم على الكناس وسلم على كناس يقعد بقى يدور على حاجة يمسح ايده وبتاع ايه ده احنا لازم نتواضع لمن هم اقل منا حظا في الدنيا ما يمكن الكناس ده احسن مني وهو غالبا احسن مني عشان عارفين يعني
اصلا فقرا يدخلون قبل الاغنياء الجنة بخمسمية سنة. يعني حسابهم قليل انت عندك حاجات كتير هتحاسب عليها لازم نتواضع لهؤلاء. لازم تظن يعني تبص لواحد من دول انه في نعمة
انت عندك الحاجات دي هتتحاسب عليها هو غالبا ممكن يبقى احسن منك بص لنفسك عينك اوحش واحد في الدنيا مع ربنا بيجي بعندك احباط انا ما بعرفش اعمل حاجة لأ. لا بالعكس
انت لو عبد لله انت تقدر تعمل كل حاجة بتوفيق ربنا. خل بالك ده الفرق بين المحبط المرة الجاية هنتكلم عن الضعف النفسي ايه الفرق بين الضعف النفسي والهزيمة النفسية؟ الانسان المحبط والانسان المهزوم نفسيا
لكن احنا دلوقتي في حتة العبودية. لازم نفهم كده. كلنا عبيد لله رضينا او ما رضيناش ربنا بيقول ايه؟ وله اسلم من في السماوات والارض طوعا وكرها اللي عاجبه اسلم. واللي مش عاجبه اسلم. ازاي
حتى حتى الملحد بكرة وبعد صلاة الجمعة. على فكرة انا من بكرة عندي برنامج في نص خمسة وعشرين. اسمه بعد الصلاة مم عالهوا كل جمعة الساعة اتنين وعشرة بكرة بعد الصلاة وهو امتى؟ بعد الصلاة. فاحنا سميها بعد الصلاة عشان ما حدش يقول لي امتى؟ بعد الصلاة. اسمه ايه؟ بعد الصلاة. المهم يعني بكرة بقى عند
منازرة بين الالحاد وبين الاسلام واحد من السويد داخل ماشي؟ آآ اسمه بسام بغدادي ده عراقي قصاد عمرو شريف حتى ده الملحد ده هو مسلم غصب عنه مش لسانه بيقول لا اله
كل زرة في لسانه بتقول الا الله جوة السيستم غصبن عني اخترش ابوه ما اختارش امه ما اختارش جنسيته بيجي له ميكروب بيجي له اربعين حرارة. ما يقدرش يخرج برة السيستم
طوعا وكرها. الفكرة بقى فينا عبد طائع وعبد غير طائع عبد مطيع وعبد غير مطيع هو ده الفرق الكل بيستسلم لله. ربنا بيقول لك فاين تذهبون هتروحوا فين تروح مني فين؟ يا جماعة الاية دي مش معقولة. فاين تذهبون
بتقول لي انا ملحد ما عنديش اله عندك اله غصب عنك انت شايف كده انت حر لكن انت عندك اله غصب عنك وانت جوة السيستم غصب عنك. فاين تذهبون الشيخ حسن البنا بيقول
وعمل القلب اهم من عمل الجارحة اعمال القلب قلنا الخشوع والتواضع اهم من اعمال الجوارح. ان كان صيام او صلاة او قراءة قرآن وتحصيل الكمال في كليهما مطلوب شرعا حاول
تحصل الكمال في اعمال القلب واعمال الجوارح وان اختلفت مرتبة الطلب. دي حاجة اسمها اصول الفهم عشرين كده على الانترنت حاجة اسمها اصول الفهم العشرين الراجل ده كم عنده حاجة اسمها هو حط اركان للي عايز يبقى ايه؟ في الاخوان
وخلى اول حاجة الفهم مش الجهاد مش الدعوة الفهم وجاب الفهم وعمل له عشرين اصل. كل اصل عبارة عن واحد كل من دول اتكتب فيه كتب. دكتور قرضاوي في كل اصل من الاصول دي كتب يكتب يكتبين يا تلاتة
كل كتاب قد كده. وده ملخصهم في حاجة بسيطة جدا هنا فيما يناسب المحاضرة بتاعتنا عمل القلب اهم من عمل الجارحة. وتحصيل الكمال في كليهما مطلوب شرعا. وان اختلفت مرتبة الطب
الدكتور مجدي الهلالي بيقول المتأمل في كتب السير والتراجم. التراجم يعني ايه؟ يعني ايه ترجمة فلان يعني البيوجرافي بتاعته. باللغة العربية عشان الناس مش فاكرة كلمة ترجمة يعني لأ. ترجمة باللغة العربية يعني بيوجر فيه. فاللي بيبص في كتب
سير بتاعت الناس والتراجم بتاعتهم يجد ان الصحابة رضوان الله عليهم لم يكونوا اكثر صلاة وصياما ممن جاؤوا من بعدهم يعني اللي يقرا يا جماعة كتاب مسلا اسمه ايه بتاع الذهبي
اه سير اعلام النبلاء فيجد تراجم الصحابة وتراجم التابعين وتابعي التابعين يجد الصحابة اقل صلاة واقل صيام من الاجيال اللي جت بعديهم غريبة اوي بس مين افضل الصحابة قال لك
ولم يؤثر على احدهم انه كان يصلي لم يؤثر على احدهم انه كان يصلي الفجر بوضوء العشاء. زي ما احنا في الاجيال اللي بعدهم. يقول لك ده فلان ده كان دايما يصلي الفجر بنفس الوضوء بتاع العشاء. يعني ايه؟ ما كانش بينام
يعني الليل كله صيام. الصحابة ما حدش كان يعمل كده بل كانوا ينامون ويستيقظون ويضحكون ويبكون ومع ذلك كانوا اكثر البشر بعد الانبياء قربا من الله وعبودية اللي بعدهم جم اهتموا بعمل الجوارح اكتر. دول اهتموا بعمل القلب
احنا اتعودنا من الدورة الايمانية على اعمال جوارح. قراءة قرآن بتدبر اه ده كويس. لكن عايزين بقى نزود العمل القلب بانه يبقى باخلاص لله بس مش هقرا في المصحف واسيبه مفتوح عشان يعرفوا اني كنت بقرا في المصحف
يحصل حاجات كده مننا بيحصل حاجات كده مننا ها الواجب بتاعنا بقى الاسبوع ده يا صوم داوود يا صوم اتنين وخميس للي يقدر. والله لو حد ما عنده عذر ومش هيقدر يصوم عذر شرعي يعني. ماشي؟ ومش هيقدر يصوم يعمل اعمال
اعمال نافلة. حاجات اكسترا. حاجات يعني زي قراءة القرآن. زي الصلاة. قيام الليل. هو اصلا احنا عايزين نقوم الليل كمان مرتين او تلاتة نص ساعة يا جماعة هنا هنحط الايباد ونقعد نقرا بالليلة الايباد انتم ما جربتوش على فكرة القيام بالايباد تحفة. اه المهم يعني
انا اقوم الليل وهنصوم انا عايز بقى اللي يقدر طبعا يصوم صيام داوود يعني ايه صيام داوود؟ يعني يوم اه ويوم لأ او ميني مم اتنين وخميس اتنين وخميس. ماشي
وتسجل لي بقى يكون معك ورقة وقلم انت كان زمان يعني دلوقتي بقى بالايفون افتح كده ايه مين الناس اللي عرفوا انك صايم؟ من ساعة ما قمت تتسحر وماما ايه انا ايه ما اتسحر
وبعدين الصبح بيغسلوا ايه اصله كان بيتسحر اي حد عرف ان انت كنت بتتصحى. وانك صايم وفي الشغل خليك عادي عادي خالص ما بقولكش تخبي ، خليك عادي خالص بس سجل لي كم واحد عرف ان حضرتك او حضرتك صايم او صايم
ايه ما تاكل اسنان السطران اتفضل لا اصل انا صايم عادي خليكم عادي جدا. ماشي؟ لا تزوده ولا تقل له. بس قولوا لي كده كم واحد بيعرف اسناء الصيام انكم صايمين
وكزلك في قلنا نصلي الليل كم واحد عرف ان احنا صلينا الليل حتى الزوج حتى الزوج كل ما حد يعرف نكتب فيه مشكلة ايه المشكلة؟ هنعرف هنور. هو مش حرام يعني. بس عايز اعرف كم حد بيعرف الاعمال
النافلة بتاعة حضراتكم ماشي خلاص؟ طيب نفتح الفلور للاسئلة